|  |
| --- |
| Barbara Pravi |
|  
Barbara Pravi 2022 m. |
| Biografija |
| Pilnas vardas | Barbara Piévic |
| Gimė | 1993 m. balandžio 10 d. (31 metai)Paryžius, Prancūzija |
| Žanrai | Šansona **·** prancūzų pop |
| Veikla | Dainininkė **·** dainų autorė **·** aktorė |
| Aktyvumo metai | 2014–dabar |
| Įrašų kompanija | Capitol Music France |
| Svetainė | barbarapravi.com |

**Barbara Piévic** (serb. *Пјевић* = *Pjević*), profesionaliai žinoma kaip **Barbara Pravi** – prancūzų atlikėja, dainų autorė ir aktorė iš Paryžiaus. Ji atstovavo Prancūzijai 2021 m. „Eurovizijos" dainų konkurse su savo daina „Voilà" ir užėmė antrąją vietą, nusileisdama tik italų grupei „Måneskin". Tai geriausias Prancūzijos rezultatas konkurse nuo 1991 m.

Atlikėja yra išleidusi tris minialbumus: „Barbara Pravi" (2018 m.), „Reviens pour l’hiver" (2020 m.) ir „Les prières" (2021 m.), o visai neseniai išleido ir naują pilnos trukmės albumą „On n’enferme pas les oiseaux".

Karjera
-------

### 2014–2018: ankstyvoji karjera

Menininkų ir muzikantų šeimoje užaugusi Barbara pirmąjį singlą išleido 2017 m. kuris buvo įtrauktas į kitais metais pasirodžiusį dainų rinkinį. 2017–2018 m. Barbara dainavo Florent Pagny muzikiniame ture. 2018 m. pabaigoje atlikėja kiek pakeitė savo kūrybinį stilių, ir pradėjo kurti šansonų stiliaus dainas. Barbara Pravi taip pat žinoma kaip aktorė – 2017 m. prancūzė vaidino filme „La Sainte famille".

Barbara taip pat prisidėjo prie dviejų pastarųjų Prancūzijos dainų „Vaikų Eurovizijoje kūrybos – 5-ą vietą 2019 metais užėmusios „Bim Bam Toi" bei pernai pergalę iškovojusios „J’imagine".

### 2019–dabar: eurovizinė sėkmė

*Daugiau informacijos galite rasti straipsnyje Eurovizijos dainų konkursas 2021.*
2020 m. pabaigoje Barbara Pravi buvo paskelbta kaip viena iš atrankos „Eurovision France, c’est vous qui décidez !" dalyvių. Ji varžėsi finale 2021 m. sausio 30 d. su daina „Voilà", kurią ji pati sukūrė kartu su Igitu ir Lili Poe. Pravi laimėjo atranką su 204 taškais ir atstovavo Prancūzijai 2021 m. „Eurovizijos" dainų konkurse Roterdame.

Kadangi Prancūzija yra viena „Didžiojo penketo" šalių, Barbara Pravi kūrinį „Voilà" pristatė „Eurovizijos" finale, gegužės 22 dieną. Atlikėja surinko 499 taškus ir galutinėje lentelėje užėmė antrą vietą.

Šaltiniai
---------

1. ↑  France: Barbara Pravi to fly the flag in Rotterdam singing "Voila"
2. ↑  Prancūzijai 2021 metų „Eurovizijoje" atstovaus Barbara Pravi
3. ↑  Į Lietuvą atvyksta „Eurovizijos" žiūrovus sužavėjusi prancūzė Barbara Pravi
4. ↑  Prancūzijai 2021 metų „Eurovizijoje" atstovaus Barbara Pravi
5. ↑  „France has started their new selection process for Eurovision 2021" (anglų). Eurovision Song Contest. 9 December 2020. Suarchyvuota iš originalo 9 December 2020. Nuoroda tikrinta 13 January 2021.
6. ↑  „Eurovision France : qui est Barbara Pravi, la favorite des fans du concours ? – Voici". *Voici.fr* (prancūzų). Suarchyvuota iš originalo 29 January 2021. Nuoroda tikrinta 30 January 2021.
7. ↑  „France decided: Barbara Pravi to Eurovision 2021!". Eurovision Song Contest. 30 January 2021.
8. ↑  Kelly, Emma (11 February 2021). „Eurovision 2021: Who is competing in the Song Contest this year?". *Metro*. Nuoroda tikrinta 20 February 2021.


| Apdovanojimai ir pasiekimai |
| --- |
| Prieš tai:**Tom Leeb  „Mon alliée (The Best in Me)"** |  **Prancūzijos atstovė Eurovizijoje**2021 | Po to:**Alvan & Ahez„Fulenn"** |